S-2162/2005

Mál þetta, sem dómtekið var 16. maí sl., er höfðað með ákæru lögreglustjórans í Reykjavík 27. desember 2005, á hendur A-kk-þgf V-kk-þgf V-kk-þgf, Flúðaseli 72, Reykjavík, fyrir eftirtalin brot framin í Reykjavík á árinu 2005:

Þjófnaði framda aðfaranótt þriðjudagsins 25. janúar:

1.1.Á bifreiðastæði við Spóahóla 4 farið í heimildarleysi inn í bifreiðina DS-139

og stolið bílageislaspilara að verðmæti 24.900 krónur.

1.2. Á bifreiðastæði við Grýtubakka 4 farið í heimildarleysi inn í bifreiðina SU-843 og stolið hljómflutningstæki að verðmæti 14.900 krónur.

Telur ákæruvaldið þessa háttsemi varða við 244. gr. almennra hegningarlaga.

Nytjastuld og umferðarlagabrot, með því að hafa 15. maí tekið bifreiðina RG-448 í heimildarleysi í Vogahverfi og ekið henni þaðan án ökuréttar, ófær um að stjórna henni örugglega, hratt og ógætilega um Bústaðaveg, gegn rauðu umferðarljósi á gatnamótum Bústaðavegar og Reykjanesbrautar og svo óvarlega að hann ók í veg fyrir bifreiðina TH-951 svo að árekstur varð.

Telur ákæruvaldið þetta varða við 259. gr. almennra hegningarlaga og 1. mgr. 4. gr., 1. mgr. 5. gr., 1. mgr. 36. gr., 2. mgr. 44. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til sviptingar ökuréttar sbr. 101. gr. nefndra umferðarlaga, sbr. 25. gr. laga nr. 44/1993.

Við aðalmeðferð málsins féll sækjandi frá ákæru varðandi nytjastuld.

Ákærði krefst sýknu af ákærulið 2, en vægustu refsingar sem lög leyfa varðandi þá háttsemi sem hann hefur játað. Þá krefst verjandi ákærða málsvarnarlauna vegna meðferðar málsins fyrir dómi.

Ákæruliðir 1.1. og 1.2.

Við þingfestingu málsins játaði ákærði þá háttsemi sem í ákæruliðum þessum greinir. Samrýmist játning hans gögnum málsins og verður hann sakfelldur fyrir þessa háttsemi, sem er í ákæru réttilega heimfærð til refsiákvæða.

Ákæruliður 2.

Ákæruvaldið féll frá þeim hluta ákæru er varðar nytjastuld. Ákærði játaði að hafa ekið bifreiðinni án ökuréttar, hratt og ógætilega, gegn rauðu ljósi og svo ógætilega að hann ók í veg fyrir bifreiðina TH-951, svo að árekstur varð. Ákærði neitaði því að hafa verið ófær um að stjórna henni örugglega.

Samkvæmt frumskýrslu lögreglunnar í Reykjavík frá 15. maí 2005, var tilkynnt um bílveltu á Bústaðavegi móts við Sprengisand. Ákærði, sem var ökumaður bifreiðarinnar, var handtekinn og tekið var úr honum blóð- og þvagsýni vegna gruns um lyfjaakstur.

Ákærði var yfirheyrður hjá lögreglu 16. maí 2005. Hann kvaðst hafa tekið inn eina E-töflu um kl. 14.00 sama dag og atburðir þeir áttu sér stað sem getur í ákæru. Hann kvaðst ekki hafa fundið til vímuáhrifa við aksturinn.

Í málinu liggur frammi hæfnispróf/klínískt mat Ó-kk-ef Þ-kk-ef læknis er gert var 15. maí kl. 20.10. Í hæfnismatinu er ákærða lýst sem órólegum og hvatvísum, framburður hans ekki eðlilegur að mati læknisins, ljósop stór, viðbrögð við ljósi hæg, augu fljótandi, en ákærði talinn áttaður á stað og stund. Það var mat læknisins að ákærði væri ekki fær um að stjórna bifreið örugglega vegna þess hve ör og dómgreindarskertur hann væri vegna örvandi lyfja.

Í matsgerð Lyfjafræðistofnunar Háskóla Íslands segir að alkóhól hafi ekki verið mælanlegt í blóði ákærða. Í þvagi hans fannst MDMA, MDA og amfetamín. Í blóði mældist MDMA 250 ng/ml og MDA 65 ng/ml. Amfetamín hafi ekki verið mælanlegt í blóði. Í matsgerðinni segir að styrkur MDMA hafi verið eins og búast megi við eftir töku einnar töflu (100 mg). Ekki liggi fyrir öruggar rannsóknir sem lýsi áhrifum MDMA á aksturshæfni við þann styrk sem hér um ræði. Þar sem amfetamín hafi fundist í þvagi en ekki í blóði bendi það til neyslu efnisins, en viðkomandi hafi ekki verið lengur undir áhrifum efnisins, þegar blóðsýnið var tekið. Í niðurstöðu matsgerðar segir að hlutaðeigandi hafi verið undir örvandi áhrifum MDMA en ekki sé hægt að fullyrða um aksturshæfni út frá þeim rannsóknarniðurstöðum sem hér liggi fyrir.

Verður nú rakinn framburður ákærða og vitna fyrir dómi.

Ákærði kvaðst hafa tekið eina E-töflu, um kl. 13.00 eða 14.00 þann dag sem umræddir atburðir áttu sér stað, en kvaðst ekki hafa fundið til áhrifa við aksturinn.

Vitnið, A-kvk-nf S-kvk-nf Ó-kvk-nf, kvaðst hafa verið með ákærða í bílnum umrætt sinn. Hann hafi verið uppdópaður og varla með fullu ráði og rænu við aksturinn.

Vitnið, H-kk-nf Þ-kk-nf G-kk-nf, kvaðst hafa verið með ákærða í bíl umrætt sinn. Ákærði hafi ekið mjög óvarlega enda hafi hann verið búinn að ,,éta einhverjar dóppillur og örugglega nóg af því“.

Vitnið Ó-kk-nf G-kk-nf lögreglumaður, kvaðst muna eftir því að ákærði hefði verið afslappaður við yfirheyrsluna og tjáð sig í frjálsri frásögn.

Vitnið, M-kk-nf M-kk-nf M-kk-nf, lögreglumaður kvaðst muna lítið eftir þessu máli. Hann kvaðst ekki muna hvernig ákærði var í hátt umrætt sinn, en staðfesti þá skýrslu sem frá honum stafar í málinu.

Vitnið E-kk-nf P-kk-nf, gaf skýrslu fyrir dómi, en ekki þykir ástæða til að rekja framburð hans.

Vitnið, Ó-kk-nf T-kk-nf Þ-kk-nf læknir, kvaðst hafa gert hæfnismat um ákærða, til að prófa ökuhæfni hans. Vitnið kvað reynt að meta aksturshæfni út frá því hvort fólk sé órólegt, hvort það virðist með fulla dómgreind, eða undir áhrifum lyfja eða áfengis. Vitnið kvað ákærða hafa verið augljóslega undir áhrifum einhverjum örvandi efnum er matið var gert og kvað ákærða alls ekki hafa verið hæfan til að aka bifreið. Hann hafi verið mjög æstur og mikil merki ,,mótorísks óróleika“ hjá honum, dómgreind hans virtist vera skert og hann virtist ekki átta sig alveg á, í hvaða kringumstæðum hann væri. Vitnið staðfesti matsgerð þá sem liggur frammi í málinu.

Vitnið, G-kvk-nf Þ-kvk-nf kvaðst hafa unnið matsgerð sem liggur frammi í málinu frá lyfjafræðistofnunar Háskóla Íslands. Samkvæmt niðurstöðum blóðrannsóknar hafi ákærði verið undir áhrifum örvandi efna. Vitnið kvað helmingunartíma e-taflna vera um 7 tíma, en helmingunartími sé sá tími sem það taki líkamann að minnka áhrif efna um helming frá því að áhrifin voru sem mest. Spurð um það hver áhrif þeirra efna sem fundust í blóði ákærða væru kvaðst vitnið að yfirleitt sæust vöðvakrampar, titringur, hækkaður blóðþrýstingur og hjartsláttur og óstöðugleiki og illa samhæfðar hreyfingar. Rannsóknir á áhrifum e-taflna hafi sýnt að áhrifin felist helst í aukinni áhættuhegðun þeirra sem taki inn efnið og minnkaðri dómgreind þeirra.

Niðurstaða.

Sækjandi féll frá ákæru varðandi nytjastuld samkvæmt ákærulið 2. Ákærði hefur játað öðrum sakargiftum í ákæru, að því frátöldu að hann neitar að hafa verið ófær um að stjórna bifreið örugglega eins og ákært er fyrir í ákærulið 2.

Ákærði hefur viðurkennt að hafa tekið inn 1 e-töflu sama dag og hann ók umræddri bifreið og var handtekinn. Samkvæmt niðurstöðu matsgerðar frá lyfjafræðistofnun Háskóla Íslands var styrkur MDMA í blóði ákærða eins og búast megi við eftir töku einnar töflu (100 mg) og samrýmist því þessi framburður ákærða matsgerð lyfjarfræðistofnunar. Í matsgerðinni kemur og fram að ekki liggi fyrir öruggar rannsóknir sem lýsi áhrifum MDMA á aksturshæfni við þann styrk sem hér um ræði. Verður því að líta til framburðar þeirra vitna um ástand ákærða, sem voru með honum er hann ók bifreiðinni og eftir að ákærði var handtekinn.

Vitnið A-kvk-nf S-kvk-nf, sem var með ákærða í bifreiðinni er hann var handtekinn, kvað ákærða hafa verið uppdópaðan og vart með ráði og rænu. Vitnið H-kk-nf Þ-kk-nf, sem einnig var með ákærða í bifreiðinni, tók í sama streng og sagði ákærða hafa verið búinn að ,,éta einhverjar dóppillur“. Vitnið Ó-kk-nf T-kk-nf Þ-kk-nf læknir, sem gerði matsgerð þá sem liggur frammi í málinu um aksturshæfni ákærða kvað ákærða alls ekki hafa verið hæfan til að aka bifreið, hann hafi verið mjög æstur og mikil merki um óróleika hjá honum. Vitnið G-kvk-nf Þ-kvk-nf kvað rannsóknir á áhrifum e-taflna hafa sýnt að við inntöku þess efnis aukist áhættuhegðun manna og dómgreind þeirra minnki.

Þegar allt framangreint er virt og einkum litið til framburðar vitnanna, A-kvk-ef S-kvk-ef, H-kk-ef Þ-kk-ef og Ó-kk-ef T-kk-ef er hafið yfir skynsamlegan vafa að ákærði hafi umrætt sinn verið ófær um að stjórna bifreið örugglega vegna áhrifa e-töflu er hann hafði tekið sama dag og hann var ók umræddri bifreið. Ákærði hefur játað að hafa ekið bifreiðinni í heimildarleysi, hratt og ógætilega, gegn rauðu ljósi og svo óvarlega að hann ók í veg fyrir bifreiðina TH-951, svo að árekstur varð. Er ákærði því sakfelldur fyrir þessa háttsemi, sem er í ákæru réttilega heimfærð til refsiákvæða.

Ákvörðun refsingar.

Ákærði, sem er fæddur árið 1987, hlaut dóm 11. nóvember 2005 fyrir brot gegn 106. gr. almennra hegningarlaga, en þá var frestað ákvörðun refsingar skilorðsbundið í 1 ár.

Brot þau sem ákærði hefur verið sakfelldur fyrir í máli þessu eru framin fyrir uppkvaðningu síðastgreinds dóms, sem hann hlaut vegna árásar á lögreglumann í starfi. Ber með vísan til 60. gr. almennra hegningarlaga að taka upp dóminn og ákveða refsingu ákærða í einu lagi, sbr. 78. gr. almennra hegningarlaga. Við ákvörðun refsingar verður einnig litið til 77. gr. almennra hegningarlaga.

Ákærði hefur í máli þessu verið sakfelldur fyrir 2 þjófnaðarbrot og umferðarlagabrot. Þegar allt framangreint er virt er refsing ákærða ákveðin fangelsi í 3 mánuði, en vegna ungs aldurs ákærða er rétt að fresta fullnustu refsingar ákærða og falli hún niður að liðnum 2 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði er með vísan til 101. gr. umferðarlaga sviptur ökurétti í 2 mánuði frá birtingu dómsins að telja.

Ákærði greiði sakarkostnað málsins, 247.504 krónur, þar með talin málsvarnarlaun skipaðs verjanda ákærða vegna málsmeðferðar fyrir dómi, 65.000 krónur að meðtöldum virðisaukaskatti.

Mál þetta flutti H-kvk-nf M-kvk-nf S-kvk-nf af hálfu ákæruvaldsins.

D ó m s o r ð:

Ákærði, A-kk-nf V-kk-nf V-kk-nf sæti fangelsi í 3 mánuði, en frestað er fullnustu refsingar ákærða og falli hún niður að liðnum 2 árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 2 mánuði frá birtingu dómsins að telja.

Ákærði greiði sakarkostnað málsins, 247.504 krónur, þar með talin málsvarnarlaun skipaðs verjanda ákærða, 65.000 krónur.

I-kvk-nf E-kvk-nf